Преюдициално запитване от Conseil d'État (Белгия), постъпило на 9 април 2015 г. — Abdelhafid Bensada Benallal/État belge
(Дело C-161/15)
Език на производството: френски
Запитваща юрисдикция
Conseil d'État [Държавен съвет]
Страни в главното производство
Жалбоподател: Abdelhafid Bensada Benallal
Ответник: État belge [Белгийска държавна администрация]
Преюдициален въпрос
Притежава ли в правния ред на Европейския съюз общият принцип на правото на Европейския съюз, закрепващ зачитането на правото на защита, част от което е правото на изслушване на лица от национален орган преди приемането на каквото и да е решение, което може да засегне неблагоприятно интересите им, например решение за прекратяване на разрешението за пребиваване, равностойно значение с това на нормите от публичен ред на белгийското право в рамките на националната правна система и изисква ли принципът за равностойност основанието за обжалване, произтичащо от нарушение на общия принцип на правото на Европейския съюз на зачитане на правото на защита, да може бъде повдигнато за първи път пред Държавния съвет, действащ като касационна инстанция, както е допустимо във вътрешното право за основанията от публичен ред?